Alpekråke

Alpekråke (Pyrrhocorax pyrrhocorax) er én av to arter i slekten Pyrrhocorax, som tilhører underfamilien Crypsirininae i kråkefamilien (Corvidae). Arten er nært knyttet til klipper og fjell. Åtte underarter aksepteres.

 Biologi 
Arten forekommer i klippeformasjoner (langs kysten) og fjell (i innlandet) på De britiske øyer og i de sørlige delene av Europa, fra Portugal, Spania og Frankrike i vest og gjennom de sørlige Alpene under snøgrensa og videre østover gjennom Balkan og landene sør for og øst til Bosporos i Tyrkia, samt på La Palma i Kanariøyene, Marokko og Algerie i Nordvest-Afrika, samt i fjellene i Etiopia i Nordøst-Afrika, og fra østsiden av Bosporos og videre østover, gjennom store deler av det sentrale Asia til kysten av Gulehavet i Kina.

I Afrika (Etiopia) er arten mest vanlig i høyder omkring , mens den i Himalaya frekventerer mest omkring . Arten observeres opp til  om sommeren, og fjellklatrere har rapportert den opp til  i Mount Everest.

Alpekråka blir omkring  og veier cirka . Den har glinsende blåsvart fjærdrakt og rødt kraftig nebb, som krummer lett nedover. Glansen på vingene går mer i grønt enn blått. De undre ekstremitetene er rosa og kraftfulle. Den minner om ei sort kaie, men flyr lettere og mer prydlig. Den er dessuten mer forsiktig enn kaia. Ungfuglene har gult nebb som senere blir rødt.

Hunnen legger mellom april og juni 3 til 6 egg som er brun- eller gråflekkete på gulhvit grunnfarge. Redet er som regel plassert i klipper i et hull eller en grotte.

Den lever av insekter, terrestriske bløtdyr og andre virvelløse dyr.

 Inndeling 
Inndelingen under følger HBW Alive og er i henhold til dos Anjos & Bonan (2017). Oppdelingen av underfamilier følger Jønsson et al. (2016). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

 Passeriformes, spurvefugler
 Passeri, sangfugler
 Corvoidea
 Corvidae, kråkefamilien
 Crypsirininae
 Pyrrhocorax
 P. pyrrhocorax, alpekråke
 klade (pyrrhocorax gruppe)
 P. p. pyrrhocorax (nominatformen), Ireland, Isle of Man, Scotland, Wales og i Cornwall i England
 P. p. erythroramphos, Portugal, Spania, Frankrike, Sveits og Italia med Sardinia og Sicilia
 P. p. barbarus, fjellene på La Palma i Kanariøyene og i fjellene i Marokko og Algerie
 P. p. docilis, Balkan, Hellas med Kreta, Tyrkia østover til Kaukasus, Levanten, Irak, Iran, Turkmenistan, Afghanistan og Pakistan
 P. p. centralis, Nordvest-Himalaya nordvestover gjennom Altajfjellene til Mongolia og Burjatia i Russland, Xizang i Kina, Kasjmir og Ladakh
 P. p. himalayanus, Himalaya østover til Bhutan og Arunachal Pradesh i India og Gansu til Sichuan og Yunnan i Kina
 P. p. brachypus, Indre Mongolia og Vest-Heilongjiang sørover til Ningxia, Shaanxi og Hebei i Kina
 klade (baileyi)
 P. p. baileyi, Simien- og Balefjellene i Etiopia
 P. graculus, alpekaie

 Referanser 
dos Anjos, L. & Bonan, A. (2017). Crows (Corvidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Jønsson, K.A., P.-H. Fabre, J.D. Kennedy, B.G. Holt, M.K. Borregaard, C. Rahbek, and J. Fjeldså (2016), A supermatrix phylogeny of corvoid passerine birds (Aves: Corvides), Mol. Phylogenet. Evol. 94, 87-94.

Madge, S. (2017). Red-billed Chough (Pyrrhocorax pyrrhocorax). In: del Hoyo, J., Elliott, A., Sargatal, J., Christie, D.A. & de Juana, E. (eds.). [Handbook of the Birds of the World Alive]. Lynx Edicions, Barcelona.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Kråkefugler
Kategori:Fugler formelt beskrevet i 1758
Kategori:Dyr formelt beskrevet av Carl von Linné